Petrus sou egter die bitter lewensles moet leer: Wie staan moet oppas dat hy nie val nie. Daar is talle mense wat gereken het dat ’n ligte flirtasie nie gevolge het nie en vandag uit gebroke huwelike moes stap.
Wat sou die teenvoeter wees vir bravade? Nie om die heeltyd te dink aan hoe jy gaan misluk nie. Nee, Petrus moes net erken het dat hy van Jesus se afhanklik was.
Die Lukas weergawe van hierdie teks vertel vir ons dat Jesus vir Petrus gebid het dat sy geloof nie ophou nie. Kom ons leer die les wat Petrus ten duurste moes leer na bittere verwyt: Jy is afhanklik van andere en van God veral, om staande te bly in die drukgang van die lewe.
Ons het mekaar nodig om te oorleef midde-in die druk om elke dag ’n bestaan te maak. Is jy nederig genoeg om jou afhanklikheid van andere en God te erken?